cyanic-selkie/wikianc huggingface dataset:
ნინოჩკა
სიუჟეტი
ბოლშევიკური რევოლუციის შემდეგ პარიზში სამი რუსი დელეგატი იმყოფება, რათა გაყიდონ რუსეთის იმპერიის დროინდელი ძვირფასეულობა. თავადი სვანა, რომელიც ფლობდა ამ ძვირფასეულობას, დელეგატებს მიუგზავნის მის შეყვარებულ გრაფ ლეონს. ლეონი ართობს სამეულს რესტორნებსა და ბარებში და ცდილობს, მიიღოს მათგან ბრილიანტები. მოსკოვი საგანგებო დავალებით გაგზავნის პარიზში ნინა იანოვნას, იგივე ნინოჩკას. ნინოჩკა ჩადის საფრანგეთში მატარებლით. თითქოს მას პარიზში ეიფელის კოშკის ნახვა სურს ტექნიკური ცოდნის მიღების მიზნით. ნინოჩკა გაიცნობს ლეონს, რომელიც ქალის მოხივლას ცდილობს და შეუყვარდება ის. ლეონი ერთ-ერთი შუაღამისას აკოცებს ნინოჩკას. ლეონი ასევე ცდილობს, გააცინოს სერიოზული ქალი, უყვება მას სასაცილო ისტორიებს, რომლებზეც მთელი რესტორანი იცინის, მაგრამ უშედეგოდ. გაბრაზებული ლეონი სკამით წაიქცევა, რაც ნინოჩკას გააცინებს. საბოლოოდ ნინოჩკა დანებდება საკუთარ გრძნობებს და აღიარებს რომ ლეონი უყვარს. ამის გამო ქალი თავს დამნაშავედ და სამშობლოს მოღალატედ გრძნობს. ის სამშობლოში ბრუნდება. ლეონი ცდილობს მიიღოს სსრკ-ის ვიზა, რათა ნახოს ნინოჩკა, მაგრამ ვერ იღებს მას, რადგან საეჭვო პირად მიიჩნევენ. ამასობაში ნინოჩკას ღამის პერანგის გამო სამრეცხაოში პოლიტიკური დებატები იწყება. ნინოჩკას ამის შესახებ მის ოთახში მცხოვრები ქალი აცნობებს. ნინოჩკა პატიჟებს რუს დიპლომატებს ვახშამზე. ისინი აკრიტიკებენ საბჭოთა კავშირს და აქებენ პარიზს.
რესურსები ინტერნეტში
კატეგორია:1939 წლის ფილმები კატეგორია:შავ-თეთრი ფილმები კატეგორია:ინგლისურენოვანი ფილმები კატეგორია:ამერიკული ფილმები კატეგორია:პროპაგანდისტული ფილმები
ოლდემის ოლქი (ტეხასი)
ოლდემის ოლქი (Oldham County) — ოლქი აშშ-ში, ტეხასის შტატში. ადმინისტრაციული ცენტრი — ქ. ვეგა. შეიქმნა 1876 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
გივი იორამაშვილი
გივი იორამაშვილი (დ. 3 აპრილი, 1944) — ქართველი პოლიტიკოსი.
1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „სოციალური სამართლის კავშირი“.
რესურსები ინტერნეტში
კატეგორია:დაბადებული 3 აპრილი კატეგორია:დაბადებული 1944 კატეგორია:საქართველოს III მოწვევის პარლამენტის წევრები
ბირინჯი-იუზბაშილი
ბირინჯი-იუზბაშილი  (Birinci Yüzbaşılı) — სოფელი აზერბაიჯანში,   აღდამის რაიონში.
რესურსები ინტერნეტში
კატეგორია:აღდამის რაიონის სოფლები
შიპკა (შოლდენეშტის რაიონი)
შიპკა (Şipca) — სოფელი მოლდოვაში, შოლდენეშტის რაიონში. მდებარეობს ზღვის დონიდან 182 მეტრზე. 2004 წლის მონაცემებით, მოსახლეობა 756 ადამიანს შეადგენდა.
რესურსები ინტერნეტში
კატეგორია:შოლდენეშტის რაიონის სოფლები
აბაეტე
აბაეტე (Abaeté) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 647 მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ტრეს-მარიასის შემადგენლობაში.
2010 წლის მონაცემებით, მოსახლეობა 22 690 ადამიანს შეადგენდა, მოსახლეობის სიმჭიდროვე 12.49 კმ²-ზე. ფართობი 1 817 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ალფონსო დე ბურბონი (1936-1989)
ალფონსო დე ბურბონი (Alfonso de Borbón, Alphonse de Bourbon; დ. 20 აპრილი, 1936 — გ. 30 იანვარი, 1989) — ბურბონთა დინასტიის წარმომადგენელი. ესპანეთის მეფე ალფონსო XIII-ის შვილთაშვილი. ანჟუს, კადისისა და ბურბონის ჰერცოგი. საფრანგეთის ტახტის ლეგიტიმური პრეტენდენტი ალფონს II-ის სახელით 1975-89 წლებში.
ბიოგრაფია
ალფონსო დაიბადა 1936 წლის 20 აპრილს რომში. იგი იყო ესპანეთის მეფე ალფონსო XIII-ის უმცროსი ვაჟის, ანჟუს ჰერცოგ ხაიმე ესპანელისა და მისი პირველი ცოლის, ემანუელა დე დამპიერის ვაჟი. იგი მოინათლა დედამისის ბებიის, ვიტორია რუპოლის რეზიდენციაში.
იმის გამო, რომ ალფონსოს დედა არ იყო სამეფო წარმომავლობის ქალი, მეფე ალფონსო XIII-მ მას ჩამოართვა ესპანეთის ტახტზე არსებული მისი უფლებები, რომელიც მან მამისგან მიიღო. მიუხედავად ამისა, ალფონსოს მამა საფრანგეთის ტახტის ლეგიტიმური პრეტენდენტი იყო, რის გამოც ეს უფლება მან მემკვიდრეობით მაინც მიიღო. 1941 წელს, როდესაც ალფონსო XIII გარდაიცვალა, დონ ხაიმე უკვე ოფიციალურად გახდა საფრანგეთის ტახტის მემკვიდრე, ამრიგად, მართალია არაოფიციალურად, თუმცა მაინც, ალფონსო საფრანგეთის დოფინი გახდა.
1941 წლიდან ალფონსო და მისი ოჯახი შვეიცარიაში, კერძოდ კი ლოზანაში გადასახლდა. 1946 წლის 8 დეკემბერს, სწორედ აქ შედგა ალფონსოს პირველი ზიარების ცერემონიალი.
1960 წელს, ესპანეთის დიქტატორმა მმართველმა ფრანსისკო ფრანკომ გამოაცხადა, რომ მისი გარდაცვალების შემდეგ ესპანეთში მონარქია უნდა აღმსდგარიყო, რამაც ცხადია ალფონსო XIII-ის შთამომავლებს შორის დიდი დავა გამოიწვია. ალფონსოსა და მამამისს ოფიციალურად ჰქონდათ ჩამორთმეული ესპანეთის ტახტზე ყველანაირი უფლება, ამიტომაც 1969 წლიდან ესპანეთის მომავალ მეფედ ალფონსოს ბიძაშვილი ხუან კარლოსი მოიაზრებოდა, რასაც ალფონსო და ხაიმე დიდად აპროტესტებდნენ, ვინაიდან ხუან კარლოსი ხაიმეს უმცროსი ძმის შვილი იყო.
1972 წლის 8 მარტს ალფონსომ მადრიდში ცოლად შეირთო მარია დელ კარმენ მარტინესი, ამ ქორწინებას თავად ფრანსისკო ფრანკოს დედაც დაესწრო. ქორწინება უიღბლო აღმოჩნდა, ალფონსო და მარია ერთმანეთს 1982 წელს გასცილდნენ, თუმცა მათი ქორწინების ანულირება კათოლიკურმა ეკლესიამ მხოლოდ 1986 წელს მოახინა. ქორწინებიდან მათ ორი შვილი შეეძინათ:
1975 წლის 20 მარტს ალფონსოს მამა გარდაიცვალა. იგი მაშინვე საფრანგეთის ტახტის ლეგიტიმურ პრეტენდენტად გამოაცხადეს ალფონს II-ის სახელით. ამავე წლის 3 აგვისტოს მან მიიღო ანჟუს ჰერცოგის წოდება.
1977-84 წლებში იყო ესპანეთის სათხილამურო ფედერაციის პრეზიდენტი, 1984-87 წლებში კი ესპანეთის ოლიმპიური კომიტეტის პრეზიდენტი.
1984 წლის 7 თებერვალს, ალფონსოს შვილები თავისი ყოფილი ცოლის მონახულების შემდეგ სახლში მიჰყავდა, რა დროსაც იგი ავტოკატასტროფაში მოყვა, რომელსაც მისი უფროსი ვაჟის სიცოცხლე შეეწირა, თუმცა თავად და მეორე ვაჟი, მიუხედავად დაშავებისა ცოცხლები გადარჩნენ. მისი უმცროსი ვაჟი ლუის ალფონსო ერთი თვის მანძილზე იწვა საავადმყოფოში, თავად ალფონსომ კი ექვსი ოპერაცია გაიკეთა. შემდგომში მოსამართლემ დაადგინა, რომ ეს ავარია მხოლოდ ალფონსოს გაუფრთხილებლობის გამო მოხდა, რის გამოც მას ლუის ალფონსოს ნახვის უფლება აეკრძალა.
1987 წლიდან ორლეანელთა დინასტიის წარმომადგენელმა პრინცმა ანრიმ საფრანგეთის ტახტზე პრეტენზია განაცხადა და სასამართლოში სარჩელიც შეიტანა, რითაც დაიწყო მთელი რიგი სასამართლო პროცესები. 1988 წლის 21 დეკემბერს სასამართლოს გადაწყვეტილებით, ტახტის მემკვიდრეობა კვლავ ალფონსოს დარჩა, თუმცა მისი ტიტულები, როგორიცაა ანჟუს ჰერცოგი, ბურბონის ჰერცოგი და ა.შ. ანრი ორლეანელს გადაეცა, დამატებული 50, 000 ფრანკის ჯარიმის ოდენობით, რომელიც ალფონსოს გადასახდელი იყო.
1989 წლის 30 იანვარს, ამერიკის შეერთებული შტატების შტატ კოლორადოს სამთო-სათხილამურო კურორტზე სრიალისას, 52 წლის ალფოსნო გარდაიცვალა. იგი საბაგიროში იჯდა, რა დროსაც კაბელი გაწყდა და ვაგონი ჩავარდა. სწორედ ამ ვაგონში იმყოფებოდა ალფონსო. მისი ნეშტი გადაასვენეს და დაკრძალეს ესკორიალის სამეფო აკლდამაში, მადრიდში.
ლიტერატურა
კატეგორია:დაბადებული 20 აპრილი კატეგორია:დაბადებული 1936 კატეგორია:გარდაცვლილი 30 იანვარი კატეგორია:გარდაცვლილი 1989 კატეგორია:ბურბონები კატეგორია:ესპანეთის ბურბონები
რომან სუტა
რომან სუტა (Romans Suta; დ. 28 აპრილი, 1896, რაუნა, რუსეთის იმპერია — გ. 14 ივლისი, 1944, თბილისი, საქართველოს სსრ) — ლატვიელი მხატვარი.
ბიოგრაფია
დაიბადა ეკაბ სუტასა და ნატალია-ამალია აპსიტეს ოჯახში. მისი ოჯახში ფლობდა პატარა მაღაზიასა და ვეგეტარიანულ კაფეს. დაამთავრა ქალაქ ვალკის სკოლა, შემდეგ კი ექსტერნად დაამთავრა ფსკოვის რეალური სასწავლებელი 1912 წელს. 1913 წელს სწავლობდა იული მადერნიეკსის კერძო სტუდიაში, ხოლო 1913-15 წლებში სწავლობდა რიგის საქალაქო სამხატვრო სასწავლებელში. პირველი მსოფლიო ომის დროს ფრონტის ხაზის მოახლოების გამო მისი ოჯახში გადავიდა პეტერბურგში. 1917 წელს დაამთავრა პენზის სამხატვრო სკოლა. 1917 წლის აგვისტოში მოხალისედ ჩაირიცხა ზემგალის ლატვიელ მსროლელთა პოლკში. იმავე წლის ბოლოს დაბრუნდა ლატვიაში.
1931-40 წლებში მუშაობდა რიგის კუზნეცოვის ფაიფურ-ქაშანურის ფაბრიკასა და ილგუციემის შუშის ქარხანაში მთავარი მხატვრის თანამდებობაზე. 1935 წელს ბრიუსელში გამართულ გამოფენაზე დაჯილდოვდა ვერცხლის მედლით კერამიკისთვის. 1937 წელს პარიზში გამართულ გამოფენაზე გადაეცა გრან პრი ბოთლის წარმოებისთვის. 1939-41 წლებში მუშაობდა რიგის კინოსტუდიის დმდგმელი მხატვრის თანამდებობაზე.
1941 წლიდან გადავიდა თბილისში და მუშაობდა კინოსტუდია „ქართული ფილმის“ მხატვარ-დეკორატორად. საქართველოში მან იმუშავა ფილმებზე „შავ მთებში“ (1941), „გიორგი სააკაძე“ (1942), „მოუხელთებელი იანი“ (1942), „ჯურღაის ფარი“ (1944).
საქართველოში სუტა გაერთიანდა არალეგალურ ანტისაბჭოთა ორგანიზაციაში „თეთრი გიორგი“, რომელიც ფულის მოპოვების მიზნით ბეჭდავდა პურის ყალბს ტალონებს. 1943 წლის 4 სექტემბერს დააპატიმრეს ხალხის მტრობისა და პურის ბარათების გაყალბების ბრალდებით. 1944 წლის 7-12 აპრილს გამოტანეს დახვრეტის განაჩენი, რომელიც აღასრულეს 14 ივლისს. 1959 წელს იქნა ნაწილობრივ რეაბილიტირებული. მისი გამოფენები მოეწყო რიგასა (1966, 1985, 1986, 1991, 1996) და ცესისში (1991). 2008 წელს მის ყოფილ სახლში გაიხსნა სუტას მუზეუმი.
ინდოეთი 2000 წლის ზაფხულის ოლიმპიურ თამაშებზე
ინდოეთმა ზაფხულის ოლიმპიურ თამაშებზე მეოცედ იასპარეზა 2000 წელს, ავსტრალიის ქალაქ სიდნეიში. ამ თამაშებზე მათ მხოლოდ ერთი ბრინჯაოს მედალი მოიპოვეს.
რესურსები ინტერნეტში
კატეგორია:ქვეყნები 2000 წლის ზაფხულის ოლიმპიურ თამაშებზე კატეგორია:ინდოეთი ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
ზურაბ შანშოვანი
ზურაბ შანშოვანი — ქართველი გრამატიკოსი, ქართულად დაწერილი ქართული ენის გრამატიკის პირველი ავტორი.
ლიტერატურა
კატეგორია:თბილისში დაბადებულები კატეგორია:ქართველი ენათმეცნიერები კატეგორია:XVIII საუკუნის ქართველები
Master System
Sega Master System (იაპ:セガマスターシステム) — მესამე თაობის სახლის ვიდეო თამაშების კონსოლი, შექმნილი იაპონური კომპანია Sega-ს მიერ. თავდაპირველად გამოვიდა იაპონიაში 1985 წელს, როგორც Sega Mark III, ჩრდილოეთ ამერიკაში გამოსცეს ახალი დიზაინით Master System-ის სახელით 1986 წელს, ევროპაში — 1987 წელს, ხოლო ბრაზილიაში — 1989 წელს. ეს უკანასკნელი, ასევე გამოვიდა იაპონიაში 1987 წელს. ორივე მოდელს შეეძლო სათამაშო კარტრიჯისა და სეგას ბარათის (Sega Card) წაკითხვა. (Master System II-ს და შემდგომ მოდელებს არ გააჩნდათ ბარათის სლოტები). კონსოლს ჰქონდა სხვადასხვა აქსესუარების მხარდაჭერა, მათ შორის — სინათლის თოფის და 3D სათვალეების, რომლებიც შეიქმნა სპეციალურად კოდირებული თამაშების სათამაშოდ.
კონსოლის საწყისი ფასი იაპონიაში იყო ¥15,000, ჩრდილო ამერიკაში — $200, ხოლო ევროპაში — £99. როგორც ნაწილი მესამე თაობის კონსოლებისა, Master System კონკურენციას უწევდა Nintendo Entertainment System-ს (NES). ის ტექნიკური თვალსაზრისით, NES-თან შედარებით მძლავრი იყო, თუმცა იაპონიისა და აშშ-ს ბაზარზე მას კონკურენცია ვერ გაუწია. ნინტენდო ჩრდილოეთ ამერიკის მთლიანი ბაზრის 86 პროცენტს იკავებდა. მაგრამ ევროპასა და ბრაზილიაში მიაღწია შესამჩნევ წარმატებას. მას ბევრი საერთო გააჩნდა სეგას პორტატიულ კონსოლ Sega Game Gear-თან.
სისტემა აღჭურვილი იყო Zilog Z80-ის 8 ბიტიანი პროცესორით, 4 მჰც ტაქტური სიხშირით, 8 კბაიტიანი ოპერატიული მეხსიერებით,16 კბაიტი ვიდეო მეხიერებით და Texas in struments SN76489-ის ხმის ჩიპით. თამაშები კონსოლზე ვრცელდებოდა ორი ფორმატით: სათამაშო კარტრიჯის და სეგას ბარათის საშუალებით. ბარათი კარტრიჯთან შედარებით დაბალი ღირებულებით გამოირჩეოდა და მოიცავდა ისეთ თამაშებს, როგორებიც არის Spy vs. Spy და Super Tennis. თუმცა ბარათის გაყიდვები შემცირდა არასაკმარისი მეხსიერების გამო. ასევე გააჩნდა კონტროლერის 2 პორტი.
Master System-ის საერთო გაყიდვებმა დაახლოებით 10-13 მილიონი შეადგინა (ბრაზილიის გამოკლებით), მაშინ როდესაც Nintendo Entertainment System-ის გაყიდვემბა 62 მილიონ ასლს გადააჭარბა, ამის ერთ-ერთი მიზეზი იყო ის, რომ იმ პერიოდში ნინტენდოსა და მესამე მხარის დეველოპერებს შორის არსებობდა შეთანხმება, რის საფუძველზეც მათ არ უნდა გამოეშვათ თამაშები სხვა კონსოლებზე. სეგას აშშ-ში მხარდაჭერა ჰქოდნა მხოლოდ ორი მესამე მხარის დეველოპერისგან: Activision და Parker Brothers.
2009 წელს საიტმა IGN Master System დაასახელა მე-20 ყველა დროის საუკეთესო ვიდეო თამაშების კონსოლად. 1988 წლის 29 ქტომბერს სეგამ გამოსცა 16 ბიტიანი რიგით მესამე სათამაშო კონსოლი Sega Mega Drive.
სქოლიო
კატეგორია:სახლის ვიდეო თამაშების კონსოლები კატეგორია:Master System კატეგორია:სეგას კონსოლები კატეგორია:მესამე თაობის ვიდეო თამაშების კონსოლები კატეგორია:1985 წელს წარმოდგენილი პროდუქტები კატეგორია:1986 წელს წარმოდგენილი პროდუქტები კატეგორია:1987 წელს წარმოდგენილი პროდუქტები კატეგორია:1989 წელს წარმოდგენილი პროდუქტები
დიან სოიერი
დიან სოიერი (დ. 22 დეკემბერი, 1945) — ამერიკელი სატელევიზიო ჟურნალისტი. სოიერი არის ABC News- ის გადაცემა ABC World News- ის წამყვანი, ABC News- ის დილის ახალი ამბების პროგრამის თანაავტორი, Good Morning America and Primetime newsmagazine. კარიერის დასაწყისში იგი იყო აშშ-ს პრეზიდენტის რიჩარდ ნიქსონის დროს თეთრი სახლის თანამშრომელი და მჭიდრო კავშირში იყო თავად პრეზიდენტთან.
ადრეული წლები
სოიერი დაიბადა გლაზგოში, კენტუკის შტატში, დაწყებითი სკოლის პედაგოგის Jean W.- ის  და მოსამართლე Erbon Powers "Tom" Sawyer- ის  ოჯახაში. მის წინაპრებში ინგლისური, ირლანდიელი, შოტლანდიურ-ირლანდიური და გერმანული წარმოშობის იყვნენ. მისი დაბადებიდან მალევე, მისი ოჯახი საცხოვრებლად ლუისვილვში გადავიდა, სადაც მამამისმა წარმატებას მიაღწია, როგორც რესპუბლიკელმა პოლიტიკოსმა და საზოგადოების ლიდერმა. იგი იყო კენტუკის ჯეფერსონის საგრაფოს მოსამართლე / აღმასრულებელი, იგი გარდაიცვალა ავტოკატასტროფის დროს Louisville- ის სამთავრო 64-ში. მის საპატივცემულოდ გაიხსნა "ტომ" სოიერის სახელმწიფო პარკი, ლუისვილის ფრეი ჰილის მიდამოში,
სოიერმა დაამთავრა სენეკას საშუალო სკოლას ლუივილის ბუკელის რაიონში. იგი ასევე იყო მთავარი სკოლის რედაქტორი სასკოლო გაზეთ The Arrow და მონაწილეობდა მრავალ მხატვრულ ატივობებში. ამასთან, იგი ყოველთვის გრძნობდა, რომ მისი უფროსი დის ლინდას ჩრდილში იმყოფებოდა. საშუალო სკოლაში, 1963 წელს, მან პირველი ადგილი დაიკავა ყოველწლიურ ეროვნულ ოლიმპიადაში America's Junior Miss ,როგორც წარმომადგენელი თავისი სკოლის. 1962 წლიდან 1965 წლამდე სოიერი იყო America's Junior Miss, სოიერმა იმოგზაურა ქვეყნის მაშტაბით, რათა ხელი შეეწყო Coca-Cola Pavilion– ის განვითარებისთვის. თავდაპირველად, მან ჩათვალა, რომ ქვეყნის გარშემო მოგზაურობა, როგორც America's Junior Miss, საშინელი გამოცდილება იქნებოდა, მაგრამ ფიქრობდა რომ ეს საქმე უნდა გაეკეთებინა კეთილგანწყობით და მადლით.
1967 წელს მან მიიღო ხელოვნების ბაკალავრის ხარისხი, ვაშინგტონის კოლეჯში, ვაშინგტონში. იგი იყო ველნესის კოლეჯის Blue Notes- ის წევრი, კაპელური ჯგუფის და Phi Sigma ლექციების საზოგადოების წევრი. სოირი ჟურნალისტიკის შესწავლის დაწყებამდე, უნივერსიტეტში იურიდიულ ფაკულტეტზე სწავლობდა ერთი სემესტრის განმავლობაში.
ქორწინება
სოვიერი ურთიერთობებში იყო ფრანკ განნთან, პრეზიდენტ რიჩარდ ნიქსონის თანაშემწესთან, ისევე როგორც ამერიკელ დიპლომატთან რიჩარდ ჰოლბრუკთან.
ჟურნალ Forbes- ის "მსოფლიოს 100 ყველაზე ძლიერი ქალის სია" იუწყება, რომ 2005 წლის ივნისისა და 2008 წლის ივნისის ჩათვლით, სოვიერმა დაახლოებით 12 მილიონი დოლარი გამოიმუშავა,  მხოლოდ გასართობი შემოსავლებიდან.
სქოლიო
კატეგორია:დაბადებული 1945 კატეგორია:დაბადებული 22 დეკემბერი კატეგორია:ამერიკელი ჟურნალისტები
Shaken 'n' Stirred
Shaken 'n' Stirred — რობერტ პლანტის მესამე სოლო ალბომი. იგი გამოიცა 1985 წელს. ალბომში შეტანილი „Little by Little“ Mainstream Rock Tracks-ის ჩარტში #1 პოზიციაზე მოხვდა.
სიმღერების სია
2007 წლის რემასტერის დამატება <li>Little by Little (რემიქსი) – 5:12 </ol>
სქოლიო
კატეგორია:რობერტ პლანტის ალბომები კატეგორია:1985 წლის ალბომები კატეგორია:ალბომები ტიმ პალმერის პროდიუსერობით
გიორგი ჩიტაია
მინი|მარჯვნივ|200px|გიორგი ჩიტაია გიორგი სპირიდონის ძე ჩიტაია (დ. 10 ნოემბერი, 1890, ფოთი — გ. 28 აგვისტო, 1986, თბილისი) — ქართველი ეთნოლოგი, ეთნოგრაფი, ქართული ეთნოლოგიური სკოლის ფუძემდებელი, ისტორიის მეცნიერებათა დოქტორი (1960), პროფესორი (1963), საქართველოს სსრ-ის მეცნიერებათა აკადემიის აკადემიკოსი (1969).
ბიოგრაფია
გიორგი ჩიტაიას მშობლები წარმოშობით სენაკის მაზრის სოფელ ორპირიდან იყვნენ. გიორგი ჩიტაია ფოთში დაიბადა. შვიდწლედში იქვე სწავლობდა და მუშაობდა ჯერ ფოთის პორტში, შემდეგ სტამბაში. 1897 წელს დაამთავრა ფოთის საქალაქო სასწავლებელი, ხოლო 1911 წელს დაამთავრა თბილისის ვაჟთა მეორე გიმნაზია და სწავლა განაგრძო პეტერბურგის უნივერსიტეტის აღმოსავლური ენების ფაკულტეტზე ქართულ-სომხური ფილოლოგიის სპეციალობით. სტიპენდიის მისაღებად მას გიმნაზიის ქართული ენის პედაგოგმა სერგი გორგაძემ უშუამდგომლა. პეტერბურგის უნივერსიტეტში აღმოსავლეთმცოდნეობის კათედრის გამგე მაშინ იყო ნიკო მარი. მარმა ჩიტაია ჩართო ანისის ნაქალაქარის გათხრებში. ამის შემდეგ ჩიტაია ჩაერთო იოსებ ორბელის მიერ მოწყობილ შირაქის ექსპედიციაში, სადაც დაინტერესდა სომეხთა ტრადიციული ყოფით და შეისწავლა დარბაზული ტიპის სომხური საცხოვრებელი გლახატუნი, რასაც მიუძრვნა თავისი ერთ-ერთი პირველი ნაშრომი „გლეხის სახლი ქვაბლიანის ხეობაში“. ჩიტაიას უნივერსიტეტში ასევე ურთიერთობა ჰქონდა ალექსანდრე ცაგარელთან და ივანე ჯავახიშვილთან. ჯავახიშვილმა ჩიტაია ჩართო ქართველ სტუდენტთა სამეცნიერო წრეში. ჩიტაია 1914-1916 წლებში ამ წრის გამგეობის თავმჯდომარე იყო. მცირე ხნით ჩიტაია კენიგსბერგის უნივერსიტეტში სწავლობდა და შემდეგ ისევ პეტერბურგში დაბრუნდა.
1917 წელს ჩიტაია ფოთში დაბრუნდა და მუშაობა დაიწყო გიმნაზიის მასწავლებლად. ასწავლიდა ქართულ ენას და ლიტერატურას. ეჭირა ქალაქ ფოთის საქალაქო საბჭოს თავმჯდომარის თანამდებობა პირველი რესპუბლიკის დროს 1918-1921 წლებში.
1922 წლიდან დაიწყო სამეცნიერო მუშაობა. თავდაპირველად მუშაობდა საქართველოს სახელმწიფო მუზეუმში ეთნოლოგიის განყოფილებაში. 1926 წელს იყო მუზეუმის სწავლული მდივანი. ამავე წესლ დაიწყო მოღვაწეობა თბილისის სახელმწიფო უნივერსიტეტში, გამოაქვეყნა სამი ნაშრომი ეთნოლოგიის პრობლემებზე. 1936 წლიდან იყო ისტორიის ინსტიტუტის ეთნოგრაფიული სექციის, 1938 წლიდან კი ეთნოგრაფიული განყოფილების ხელმძღვანელი. 1961 წელს დაინიშნა ამავე ინსტიტუტში საქართველოს და კავკასიის ეთნოგრაფიული სექტორის გამგედ, 1970 წელს საქართველოს ეთნოგრაფიული განყოფილების გამგედ.
1936-1939 წლებში მისი მეცადინეობით დაარსდა ებრაელთა ეთნოგრაფიული მუზეუმი თბილისში, 1940 წელს მისი თაოსნობით შეიქმნა თბილისის სახელმწიფო უნივერსიტეტის ეთნოგრაფიის კათედრა და 1973 წლამდე თავად ხელმძღვანელობდა მას. 1966 წელს თბილისში დააარსა ეთნოგრაფიული მუზეუმი, რომელიც ამჟამად მის სახელს ატარებს. ხელმძღვანელობდა მხარეთმცოდნეობის მუზეუმების დაარსებას საქართველოში.
მან საფუძველი ჩაუყარა ქართულ ეთნოგრაფიულ სკოლას და მყარი მეცნიერული საფუძველი შეუქმნა მას, აღზარდა არაერთი მეცნიერი. შექმნა პირველი სალექციო კურსი და ზოგადი ეთნოგრაფიის შესავალი. უდიდეს მნიშვნელობას ანიჭებდა საველე ეთნოგრაფიული მასალის შეგროვებას, დანერგა საველე მუშაობის კომპლექსურ-ინტენსიური მეთოდი და პირველმა ნათელჰყო მისი უპირატესობა. ყოველივე ეს აისახა მეცნიერის ორასამდე ნაშრომში, რომლებიც დაფუძნებულია მდიდარ საველე მასალაზე.
ჩიტაია სწავლობდა ქართველი ხალხის ეთნოგენეზს, ქართველთა სამეურნეო ყოფას და მატერიალურ კულტურას. ჩიტაიას მეცნიერული მემკვიდრეობიდან აღსანიშნავია მის მიერ თეორიულ დონეზე შესწავლილი მემინდვრეობის სისტემები საქართველოსა და ამიერკავკასიაში და ამ სისტემებთან დაკავშირებული სამეურნეო იარაღებისა და ნაგებობების, შრომის ორგანიზაციის, რწმენა-წარმოდგენების, რიტუალების, სოციალურ ურთიერთობათა თავისებურებანი. ხანგრძლივი ნაყოფიერი ძიების შედეგად მკვლევარმა დაადგინა, რომ საქართველო ერთ-ერთი დიდად განვითარებული სამიწათმოქმედო კულტურის ქვეყანაა, დაადგინა სახველი იარაღების განვითარების ძირითადი ფორმები, სამცხე-ჯავახეთში ტერასული მიწათმოქმედების საკითხები, ქართული საცხოვრებელი და სამეურნეო ნაგებობების სტრუქტურული კლასიფიკაციის პრინციპები, ქართული ხალხური ორნამენტის ორი სტილი. ავტორის ეს ღვაწლი მნიშვნელოვან მონაპოვრად აღიარეს აგრო-ეთნოგრაფიის დარგში, რისთვისაც მეცნიერი აირჩიეს აგრარული ეთნოგრაფიის საერთაშორისო კომიტეტის წევრად.
დაკრძალულია მწერალთა და საზოგადო მოღვაწეთა დიდუბის პანთეონში. მის პატივსაცემად თბილისში, დიდუბე-ჩუღურეთის რაიონში მდებარეობს მისივე სახელობის ქუჩა. მისი შრომები ხუთ ტომად გამოიცა 1997-2001 წლებში.
რესურსები ინტერნეტში
კატეგორია:ქართველი ეთნოგრაფები კატეგორია:დაბადებული 10 ნოემბერი კატეგორია:დაბადებული 1890 კატეგორია:გარდაცვლილი 28 აგვისტო კატეგორია:გარდაცვლილი 1986 კატეგორია:ფოთში დაბადებულები კატეგორია:დიდუბის პანთეონში დაკრძალულები კატეგორია:ქართველი ეთნოლოგები
ვირგილიუს შანცერი
ვირგილიუს შანცერი (დ. 21 სექტემბერი, 1867, ოდესა — გ. 29 იანვარი, 1911, მოსკოვი) — რუსეთის რევოლუციის მოღვაწე, პარტიული ფსევდონიმი „მარატი“.
ბიოგრაფია
1899 წელს დაამთავრა იურიევის უნივერსიტეტი, სადაც მონაწილეობდა სტუდენტთა სოციალ-დემოკრატიული წრეების მუშაობაში. 1901 წლიდან ეწეოდა პარტიულ მუშაობას მოსკოვში. 1903 წელს რსდმპ-ის ყრილობის შემდეგ გახდა ბოლშევიკი. 1904 წელს იყო რსდმპ-ის მოსკოვის კომიტეტის წევრი, შემდეგ ხელმძღვანელი. იყო 1905 წლის რევოლუციის დროს დეკემბრის აჯანყების ერთ-ერთი ხელმძღვანელი. არაერთხელ იყო დაპატიმრებული და გადასახლებული. 1906 წელს იყო ომსკის, შემდეგ პეტერბურგის კომიტეტის წევრი. 1908 წელს გაიქცა გადასახლებიდა საზღვაგრეთ. შევიდა პოლიტიკურ ჯგუფ „ვპერიოდში“. 1910 წელს ავადმყოფი დაბრუნდა რუსეთში და მალე გარდაიცვალა.
ლიტერატურა
კატეგორია:ბოლშევიკები კატეგორია:რსდმპ-ის წევრები კატეგორია:რუსი რევოლუციონერები კატეგორია:დაბადებული 1867 კატეგორია:დაბადებული 21 სექტემბერი კატეგორია:გარდაცვლილი 29 იანვარი კატეგორია:გარდაცვლილი 1911
ბოაჰმედლი (აღდამის რაიონი)
ბოაჰმედლი  (Boyəhmədli) — სოფელი აზერბაიჯანში,  მთიანი ყარაბაღის რესპუბლიკაში, აღდამის რაიონში.
სქოლიო
კატეგორია:აღდამის რაიონის სოფლები
ზღვის დონის მატება
ზღვის დონის მატება — პროცესი, რომელიც აღწერს ზღვის დონის ზრდას. იგი დაიწყო სულ მცირე მე-20 საუკუნიდან, ხოლო 1900- დან 2016 წლამდე ზღვის დონემ აიწია 16-21 სმ-ით. სატელიტური სარადარო გაზომვების შედეგად მიღებული ზუსტი მონაცემები აჩვენებს 7,5 სმ-ით ზრდას (1993 წლიდან 2017 წლამდე). დონის მაღლა აწევის დაჩქარება ძირითადად გამოწვეულია ადამიანის მიერ, გლობალური დათბობით, რაც ტემპერატურის ზრდასთან ერთად იწვევს მარილიანი წყლის გაფართოებას, მყინვარული საფარისა და მყინვარების დნობას. 1993-2018 წლებს შორის, ოკეანეების თერმულმა გაფართოებამ ზღვის დონის აწევას ხელი შეუწყო 42%-ით, ზომიერი მყინვარების დნობას 21%-ით. გრენლანდიაში ყინულების დნობას 15%-ით, ხოლო ანტარქტიდაში 8%-ით. კლიმატოლოგები ვარაუდობენ, რომ ტემპი კიდევ უფრო დაჩქარდბა 21-ე საუკუნის განმავლობაში.
ის, თუ როგორი იქნება ზღვის დონე მოვამავში, ამის თქმა რთულია, კლიმატის სისტემის მრავალი ასპექტის სირთულის გამო. 2007 წელს, კლიმატის ცვლილების სამთავრობათშორისო ექსპერტთა ჯგუფის (IPCC-ს) მიერ პროგნოზირებული იყო დონის ზრდა 60 სმ-ით დაახლოებით 2099 წლამდე, მაგრამ მათმა 2014 წლის ანგარიშმა დონის აწევა დაახლოებით 90 სმ-მდე გაზარდა. არაერთმა შემდგომმა კვლევამაც დაამტკიცა, რომ ზღვის გლობალური დონის მატება 200-დან 270 სმ-მდე ამ საუკუნეში „ფიზიკურად შესაძლებელია“.
ზღვის დონე დედამიწის მასშტაბით ყველგან ერთნაირად არ მოიმატებს, იგი უფრო მეტად აიწევს კონკრეტულ რეგიონებში. დონის მატებას მოყოლილი ადგილობრივი ფაქტორები მოიცავს ტექტონიკურ ეფექტებს, ტალღების, დინებებისა და ქარიშხლების წარმოქმნას. ზღვის დონის ამაღლებამ შეიძლება გავლენა მოახდინოს ადამიანთა პოპულაციაზე, რადგან სანაპიროსა და კუნძულზე მხცოვრებ ადამიანებს შეექმნებათ გარკვეული პრობლემები. შემდგომი ეფექტები მოიცავს უფრო დიდ ქარიშხლებსა და უფრო საშიშ ცუნამებს, პრობლემატური გახდება გადაადგილება, სასოფლო-სამეურნეო მიწა დაიკარგება და დეგრადირდება, ასევე დაზიანდება ქალაქებიც. პროცესი ასევე დააზარალებს ეკოსისტემას, თევზს, ფრინველებსა და მცენარეებს.
ადამიანებს ზღვის დონის აწევაზე თავდაცვითი რეაგირება შეუძლიათ მოახდინონ სხვადასხვა გზით, მაგალითად ნაპირებიდან უკან დახევით. ეკოსისტემები, რომლებიც ადაპტაციას განიცდიან ზღვის დონის აწევის შემდგომ პირობებთან, ყოველთვის არ შეეძლებათ ამის გაკეთება, გარკვეული ბუნებრივი ან ხელოვნური ბარიერების გამო.
ზღვის დონის გაზომვა
ტალღების გაზომვას შეუძლია მხოლოდ ზღვის დონეების შედარება, ხოლო თანამგზავრებს შეუძლიათ ზღვის დონის აბსოლუტური ცვლილებების გაზომვა. 1992 წელს „TOPEX / Poseidon“- ის ამოქმედებიდან დღემდე, ალტერმეტრიულმა თანამგზავრებმა ჩაიწერეს ყველა ცვლილება, რაც ზღვის დონეს ეხებოდა. ზღვის ზედაპირზე მანძილის გასაზომად, თანამგზავრები მიკროტალღურ პულსებს იყენებენ, რომლებიც წყლის ზედაპირზე მოხვედრის შემდგომ უკან ბრუნდებიან და იძლევიან ზუსტ ინფორმაციას. მიკროტალღური რადიომეტრები ასევე ასწორებენ ატმოსფეროში არსებული წყლის ორთქლისგან გამოწვეულ დამატებით შეფერხებებს. ამ მონაცემების გაერთიანება შესაძლებელს ხდის გავიგოთ, თუ წყლის რა დონეა კონკრეტულ რეგიონში. სატელიტური თანამგზავრიდან ზღვის დონის აწევის ამჟამინდელი მაჩვენებლები შეფასებულია 3,0 ± 0,4 მილიმეტრით წელიწადში, 1993-2017 პერიოდში.
ზღვის დონეზე დაკვირვებების კიდევ ერთი მნიშვნელოვანი ხერხია ტალღების გაზომვის გლობალური ქსელი. სატელიტის ჩანაწერთან შედარებით, ამ ჩანაწერს აქვს გარკვეული სივრცული ხარვეზები. ტალღების გაზომვები ჩრდილოეთ ნახევარსფეროში დაიწყო, ხოლო სამხრეთ ნახევარსფეროში არსებული მონაცემები 1970-იან წლებამდე მწირია. ამსტერდამში გაზომვები 1675 წელსაც კი მიმდინარეობდა ავსტრალიაში ზღვის დონის ცვლილებათა ძველი ჩანაწერების შეგროვება ასევე საკმაოდ მარტივია.
ეფექტები
ზღვის დონის ამჟამინდელი მდგომარეობის ცვლა, განსაკუთრებით სანაპირო სისტემებზე მოახდენს უარყოფით გავლენას. ზემოქმედება მოიცავს სანაპირო ეროზიას, ქარიშხლებისა და წყალდიდობების რიცხვის ზრდას, იგი ასევე უარყოფითად აისახება სოფლის მეურნეობაზე, წყლისა და ნიადაგის ხარისხზე, აგრეთვე შეაფერხებს ტურიზმსა და სატრანსპორტო გადაადგილებას კონკრეტულ რეგიონებში.
თუ სათბურის აირები ატმოსფეროში მკვეთრად არ შემცირდება, მსოფლიოს მასშტაბით ათეულობით მილიონი ადამიანი იძულებული გახდება, რომ საცხოვრებელი ადგილი შეიცვალოს. ბევრ სანაპირო ზოლზე მოსახლეობის რაოდენობა უფრო მეტად იზრდება, რის შედეგადაც ზღვის დონის აწევა უფრო მეტ ადამიანს შეუქმნის პრობლემას. სანაპიროსთან ახლოს მყოფი სახლები მოქცეულნი იქნებიან საშიშ ზონაში, ვინაიდან გახშირებული ქარიშხლებისა და ცუნამის შედეგად ბევრი მათგანი დაინგრევა ან დაიტბორება. აზიის სანაპირო ყველაზე მჭიდროდ არის დასახლებული სხვებთან შედარებით, ამიტომაც ისეთი ქვეყნებისთვის, როგორებიცაა ბანგლადეში, ჩინეთი, ინდოეთი, ინდონეზია და ვიეტნამი, ეს დამატებით საფრთხეს წარმოადგენს მათთვის.
2019 წლის ოქტომბერში ჟურნალ „Nature Communications“-ში გამოქვეყნდა კვლევა, სადაც ნათქვამია, რომ 21-ე საუკუნის განმავლობაში ზღვის დონის აწევა დააზარალებს იმაზე სამჯერ მეტ ადამიანს, ვიდრე ამას აქამდე ვარაუდობდნენ. ოკეანეებთან ახლოს მცხოვრები ადამიანების 70% ცხოვრობს აზიის 8 ქვეყანაში, ესენია: ჩინეთი, ბანგლადეში, ინდოეთი, ინდონეზია, ტაილანდი, ვიეტნამი, იაპონია და ფილიპინები. არსებული კვლევის გამოქვეყნებდან რამდენიმე დღის შემდეგ, გაეროს გენერალურმა მდივანმა ანტონიუ გუტერეშმა, განაცხადა და მოუწოდა აზიის ქვეყნებს, რომ შეეწყვიტათ ნახშირის ახალი ქარხნების მშენებლობა.
კუნძულები
კუნძულების დაბალი სანაპიროები განსაკუთრებით დაუცველია ზღვის დონის აწევისგან, მის მეჩხერ ნაწილებთან შედარებით. შესაძლო ზემოქმედება მოიცავს სანაპიროს ეროზიას, წყალდიდობებსა და მარილის შეჭრას ნიადაგებში, რაც მიწის ხარისხს გააუარესებს და მტკნარ წყალს სასმელად უვარგისს გახდის. მცირე ზომის კუნძულებს გაუჭირდებათ ადაპტაცია განიცადონ გარემოს ამგვარი ცვლილებების შემდგომ, ხოლო მოსახლეობის უმეტეს ნაწილს საფრთხის ქვეშ მყოფ ტერიტორიებზე მოუწევს ცხოვრება. მალდივები, ტუვალუ და სხვა მცირე ზომის სახელმწიფოები, რომლებიც ოკეანეში მდებარეობენ ყველაზე მაღალი რისკის ქვეშ არიან. ამჟამინდელი მონაცემებით, ზღვის დონე საკმარისი იქნება, რომ 2100 წლამდე მალდივები გახდეს საცხოვრებლად უვარგისი ტერიტორია. მოვლენები, როგორიცაა ქარიშხალი, უფრო დიდ გავლენას ახდენს რიფის კუნძულზე, ვიდრე ზღვის დონის აწევა.
იმ შემთხვევაში, თუ რომელიმე კუნძულოვანი ერის ყველა კუნძული გახდება დაუსახლებელი ან მთლიანად დაიფარება წყლით, თავად სახელმწიფოებიც დაიშლებიან. ეს რომ მოხდეს, კუნძულის გარშემო ყველა უფლება მოიხსნება. ნებისმიერი რესურსები, როგორიცაა წიაღისეული საწვავი, მინერალები და ლითონები, ამ მხარეში სხვა სახელმწიფოებს თავისუფლად შეეძლებათ მოპოვება და გაყიდვა, ვინაიდან არანაირი საკომისიოს გადახდა აღარ იქნება საჭირო რომელიმე კუნძულოვანი სახელწიფოსთვის, რადგანაც ისინი ამის უფლებას დაკარგავენ.
ადაპტაცია
ადაპტაციის ვარიანტები ზღვის დონის აწევის შემდგომ სხვადასხვაგვარია, მაგალითად სანაპირო ზოლიდან უკან დახევა, ეს გამოიღებს შედეგს იმ ხრივ, რომ ადამიანები უფრო უსაფრთხო გარემოში იცხოვრებენ, თუმცა ადამიანების მასშტაბურმა გადაადგილებამ შეიძლება უფრო მეტად გააუარესოს მოვლენები. ჩვენს წინაშე არსებული პრობლემები იყოფა ორ ნაწილად: პირველი არის წყლის დაბინძურება, ხოლო მეორე სტიქიური მოვლენები. შეერთებულ შტატებში, გარემოს დაცვის სააგენტო მხარს უჭერს წყალმომარაგების ინფრასტრუქტურის განვითარებასა და შენარჩუნებას ქვეყნის მასშტაბით, განსაკუთრებით სანაპირო ქალაქებში, ვინაიდან ასეთ ადგილებში მიწოდება უფრო მნიშვნელოვანია.
მრავალ ქვეყანას მოუწევს შეიმუშავოს ადაპტაციის კონკრეტული გეგმა. ამის მაგალითია ნიდერლანდები, ქვეყანა, რომელსაც ასევე საფრთხე დაემუქრება ზღვის დონის აწევის შემდეგ. 2008 წელს, ჰოლანდიის დელტა კომისიამ მოხსენებაში აღნიშნა, რომ ნიდერლანდებს დასჭირდება მასიური მშენებლობების ახალი პროგრამა, რომელიც ქვეყანას წყლისგან დაიცავს მომდევნო 190 წლის განმავლობაში გლობალური დათბობის მოსალოდნელი შედეგებისგან. გეგმას განსახორციელებლად სჭირდება 100 მილიარდ ევროზე მეტი (დაახლოებით 118 მილიარდი აშშ დოლარი). საჭირო იქნება მაგალითად, სანაპირო ზოლების გაფართოება.
2019 წლის მაისში ინდონეზიის პრეზიდენტმა განაცხადა, რომ ქალაქი ჯაკარტა იძირება ისეთი ტემპით, რომ დედაქალაქის სხვა ქალაქში გადატანა იქნებოდა უახლოეს მომავალში საჭირო. 1982 - 2010 წლებში ჩატარებულმა კვლევამ აჩვენა, რომ ჯაკარტის ზოგიერთი რეგიონი წელიწადში დაახლოებით 28 სმ-ით იძირებოდა.
სხვა საფრთხის ქვეშ მყოფი ქალაქებია, ნიგერიის უდიდესი ქალაქი ლაგოსი და ამერიკის შეერთებული შტატების ქალაქები:ჰიუსტონი(ტეხასის შტატი), ახალი ორლეანი (ლუიზიანა) და ვაშინგტონი.
სქოლიო
კატეგორია:ოკეანოლოგია კატეგორია:ზღვის გეოლოგია კატეგორია:გლობალური დათბობა კატეგორია:კლიმატის ცვლილება კატეგორია:ნაპირთმცოდნეობა კატეგორია:ფიზიკური გეოგრაფია კატეგორია:კლიმატოლოგია
ანგელის მარილი
ანგელის მარილი ან ნატრიუმის ტრიოქსოდინიტრატი — არაორგანული ნივთიერება ფორმულით Na2[N2O3]. საინტერესოა იმით, რომ შეიცავს აზოტს არაჩვეულებრივად აღდგენილი სახით. წარმოადგენს უფერო, წყალში კარგად ხსნად მყარ მასას. მარილია. გამოიყენება კვლევებში როგორც მეტასტაბილური ნიტროქსილ იონის (HNO) წყარო, რომელიც თავის მხრივ ბუნებაში სასიგნალო მოლეკულის როლს ასრულებს. ის ასვე ცნობილია ნატრიუმის ტრიოქსოდინიტრატ(II)-ის მონოჰოდრატის სახელით.
აღმოჩენილ იქნა იტალიელი ქიმიკოსის, ანგელო ანგელის მიერ 1896 წელს. მარილის მომზადება თავის თავში შეიცავს ჰიდროქსილამინის რეაქციას ორგანულ ნიტრატთან, როგორც NO2+:  -ის წყაროსთან.
ჰიდრატის სტრუქტურა დადასტურებულ იქნა რენტგენული კრისტალოგრაფიით. ანიონი ბრტყელია; ONN ბოლოდან დაწყებული, ბმების სიგრძეებია 1.35(N-O), 1.26(N-N), 1.31 (N-O), 1.32 Å (N-O). უარყოფითი მუხტი მოლეკულის მეორე ბოლოში არსებულ ჟანგბადის ატომებზეა მოქცეული. კუთხეები ერთ ჟანგბადატომსა და აზოტ-აზოტ ბმას შორის 112.9°-ია, აზოტ-აზოტის ბმა ტრანს ჟანგბადამდე კი 118.4°. აზოტ-აზოტის ბმის კუთხე ცის ჟანგბადამდე 122.5°-ს უდრის. ეს ნიშნავს, რომ აზოტ-აზოტის ბმა ორმაგია და რომ ცის ჟანგბადი ოდნავ განიზიდება ერთმაგი ჟანგბადით.
ანგელის მარილის რეაქცია მეორეულ ამინებთან პროტონის წყაროს თანხლებით N2-ის გამოდევნით სრულდება იზოდიაზენის, როგორც ნავარაუდევი შუალედური შედეგით.
წყაროები
კატეგორია:ნიტრიტები კატეგორია:ნატრიუმშემცველი ნაერთები
ა. ჯ. კუკი
ანდრეა ჯოი კუკი (დ. 22 ივლისი, 1978) — კანადელი მსახიობი. ცნობილია სპეცაგენტის, ჯენიფერ „ჯეიჯეი“ ჯეროუს როლით, რომელიც მან CBS-ს კრიმინალურ ტელესერიალში, „კრიმინალური აზროვნება“ (2005-2020) ითამაშა. მას ასევე მონაწილეობა აქვს მიღებული სხვა სატელევიზიო სერიალებსა და ფილმებში, მათ შორისაა: სატელევიზიო სერიალი „მაღალი ადგილი“ (2000), კანადურ-ბრიტანული ფილმი „კაკალი“ (2001), ამერიკული დრამა „თვითმკვლელი ქალწულები“ (1999), „გაყინულები“ (2001) და „საბოლოო დანიშნულება 2“ (2003).
სქოლიო
კატეგორია:კანადელი მსახიობები კატეგორია:დაბადებული 1978 კატეგორია:დაბადებული 22 ივლისი
ინდოეთი 2004 წლის ზაფხულის ოლიმპიურ თამაშებზე
ინდოეთმა ზაფხულის ოლიმპიურ თამაშებზე ოცდამეერთედ იასპარეზა 2004 წელს, საბერძნეთის დედაქალაქ ათენში. ამ თამაშებზე მათ მხოლოდ ერთი ვერცხლის მედალი მოიპოვეს.
რესურსები ინტერნეტში
კატეგორია:ქვეყნები 2004 წლის ზაფხულის ოლიმპიურ თამაშებზე კატეგორია:ინდოეთი ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
ბანიოსის რაიონი
ბანიოსის რაიონი (Distrito de Baños) — რაიონი პერუში, უანუკოს რეგიონის ლაურიკოჩის პროვინციაში. მდებარეობს ზღვის დონიდან 3 409 მეტრზე. 2007 წლის მონაცემებით, მოსახლეობა 5 435 ადამიანს შეადგენდა, სიმჭიდროვე 30 ადამიანი კმ²-ზე. ფართობი 182.66 კმ²-ია.
რესურსები ინტერნეტში
კატეგორია:უანუკოს რეგიონის რაიონები კატეგორია:ლაურიკოჩის პროვინციის რაიონები
საადგილმამულო სათავადაზნაურო ბანკი
სათავადაზნაურო ბანკი — სახელმწიფო და საფინანსო ინსტიტუცია რუსეთის იმპერიაში. სათავადაზნაურო ბანკი იყო რუსეთში შექმნილი პირველი ბანკი, ფუნქციონირებდა მემამულეთა დაკრედიტების მიზნით, სახელმწიფო ხაზინის ხარჯზე. ბანკი მემამულეებს აძლებდა სესხს წლიური 6%-ის ოდენობით. სესხის მოცულობა დამოკიდებული იყო მსესხებლის ყმების რაოდენობაზე. 1885 წელს დაარსდა სახელმწიფო სათავადაზნაურო-საადგილმამულო ბანკი. ბანკს უფლება ჰქონდა მიმოქცევაში გაეშვა გირავნობის ფურცლები, რომლითაც სესხს აძლევდა კლიენტებს. გირავნობის ფურცლები უზრუნველყოფილი იყო მთავრობის მიერ, რაც საზღვარგარეთ მისი რეალიზაციის საშუალებას იძლეოდა. 1917 წლის 1 იანვრისთვის ბანკის ბალანსი შეადგენდა 1117 მლნ. მანეთს, ხოლო მიმოქცევაში გაშვებული გირავნობის ფურცლების თანხა იყო 952 მლნ. მანეთი. ამავე დროისთვის ბანკში დაგირავებული იყო 1937 ათასი ჰექტარი მიწა, სულ 29 237 მამული, რაც 1543 მლნ. მანეთად იყო შეფასებული. ბანკი ლიკვიდირებულ იქნა 1917 წლის ოქტომბრის გადატრიალების შემდეგ.
თბილისის ბანკი
1890 წელს თბილისში გაიხსნა სათავაზნაურო ბანკის ამიერკავკასიის განყოფილება. შენობა, რომელშიც ბანკი მდებარეობდა ამჟამად საქართველოს პარლამენტის ეროვნული ბიბლიოთეკის I კორპუსია მოთავსებული (ლ. გუდიაშვილის N3).
ბანკის შენობა 1913-16 წლებში აშენდა არქიტექტორ ანატოლი კალგინისა და მხატვარ ჰენრიხ ჰრინევსკის პროექტით, ფასადის დეკორი ნეოფიტე, ვლადიმერ და ლავრენტი აგლაძეების მიერ არის შესრულებული. ნაგებობა ძველი ქართული ხუროთმოძვრული მოტივების გამოყენების ერთ-ერთი ყველაზე სრულყოფილი ნიმუშია, რომელმაც დიდი როლი შეასრულა მომდევნო პერიოდის ქართული არქიტექტურის განვითარებაში.
მსხვილ ბურჯებზე დაყრდნობილი ღრმა გალერეა-ლოჯია, ლ. გუდიაშვილის ქუჩის მხარეს, ისევე, როგორც გვერდითი გალერეა და კუთხეში აღმართული კოშკი, მოჩუქურთმებული სარკმლები და ორნამენტული რომბები ნაგებობის საზეიმო ხასიათს განაპირობებს. აღსანიშნავია ინტერიერიც: ვესტბიულისა და ყოფილი საოპერაციო დარბაზის (დღეს სამკითხველო დარბაზი) კამარათა მოხატულობა, ქვის მოაჯირის მოდერნის სტილისათვის დამახასიათებელი დენადი ფორმები და სხვ.
კატეგორია:საქართველოს ბანკები კატეგორია:რუსეთის იმპერია
Songs from Tsongas
Songs from Tsongas — ინგლისური პროგრესული როკ-ჯგუფ Yes-ის ვიდეო. მასალა, შეტანილი ამ ჩანაწერში, ჩაიწერა მასაჩუსეტში, Tsongas Arena-ზე, 2004 წლის 15 მაისს. ვიდეოში შეტანილია სრული კონცერტი, რომელიც წარმოადგენდა ჯგუფის დაარსებიდან 35 წლის აღსანიშნავი საიუბილეო ტურნეს ნაწილს.
2014 წლის 23 სექტემბერს ვიდეო გამოვიდა DVD, Blu-ray და 3 CD-ის ფორმატში. ვიდეოში შეტანილია ლუგანოში 2004 წლის 8 ივლისს გამართული იმავე ტურნეს კონცერტის მანამდე გამოუცემელი ჩანაწერი. იაპონურ Blu-ray-ზე Ritual დამატებულია სეტლისტის თანმიმდევრობის მიხედვით და არა ბონუს-ჩანაწერად, როგორც ეს Eagle Vision-ის გამოცემაშია. მას აგრეთვე ახლავს ლუგანოს კონცერტის სრული ვერსია. მიუხედავად ამისა, ლუგანოს კონცერტის რეზოლუცია არის 720 x 480 (SD).
რესურსები ინტერნეტში
კატეგორია:Yes-ის ვიდეო ალბომები კატეგორია:Yes-ის საკონცერტო ალბომები კატეგორია:2005 წლის ვიდეო ალბომები კატეგორია:2005 წლის საკონცერტო ალბომები
თალისთანი
თალისთანი (Talıstan) — სოფელი აზერბაიჯანში, მთიანი შირვანის რეგიონის ისმაილის რაიონში. მოსახლეობის რაოდენობა — 2,183 კაცი.
ორინჯის ოლქი (ტეხასი)
ორინჯის ოლქი (Orange County) — ოლქი აშშ-ში, ტეხასის შტატში. ადმინისტრაციული ცენტრი — ქ. ორინჯი. შეიქმნა 1852 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
Now and Zen
Now and Zen — რობერტ პლანტის მეოთხე სოლო ალბომი. იგი გამოიცა 1988 წელს. აშშ-ში იგი ჩარტების მე-6, ხოლო ბრიტანეთში - მე-10 პოზიციაზე მოხვდა.
ორინჯის ოლქი (ტეხასი)
სქოლიო
კატეგორია:ტეხასის ოლქები
Now and Zen
სიმღერების სია
2007 წლის გამოცემის დამატებები <li>Billy's Revenge (საკონცერტო) – 6:00 <li>Ship of Fools (საკონცერტო) – 10:35 <li>Tall Cool One (საკონცერტო) – 5:07 </ol>
სქოლიო
კატეგორია:რობერტ პლანტის ალბომები კატეგორია:1988 წლის ალბომები
ბიკინიასი
ბიკინიასი (Biquinhas) — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ტრეს-მარიასის შემადგენლობაში.
2010 წლის მონაცემებით, მოსახლეობა 2 630 ადამიანს შეადგენდა, მოსახლეობის სიმჭიდროვე 5.73 კმ²-ზე. ფართობი 458 948 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ინდოეთი 2008 წლის ზაფხულის ოლიმპიურ თამაშებზე
ინდოეთმა ზაფხულის ოლიმპიურ თამაშებზე ოცდამეორედ იასპარეზა 2008 წელს, ჩინეთის დედაქალაქ პეკინში. ამ თამაშებზე მათ ერთი ოქროსა და 2 ბრინჯაოს მედალი მოიპოვეს.
რესურსები ინტერნეტში
კატეგორია:ქვეყნები 2008 წლის ზაფხულის ოლიმპიურ თამაშებზე კატეგორია:ინდოეთი ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
საქართველოს სოფლის მეურნეობის პროდუქციაზე ემბარგოს დაწესება რუსეთის ფედერაციის მიერ (2006)
ღვინო
ქართულ ღვინოზე ემბარგოს დაწესების ინიციატორი იყო რუსეთის ფედერაციის მთავარი სანიტარული ექიმი, გენადი ონიშენკო. 2006 წლის 27 მარტს, მისი გადაწყვეტილებით, აიკძალა რუსეთის ფედერაციაში ქართული და მოლდავური ღვინის იმპორტი და გაყიდვა. გადაწყვეტილების მიზეზად დასახელდა ღვინოში პესტიციდების დიდი რაოდენობა.
მოვლენების ასეთი განვითარების გამო საქართველოს პრეზიდენტმა, მიხეილ სააკაშვილმა თავდაცვის მინისტრს, ირაკლი ოქრუაშვილს დაავალა ახალი საექსპორტო პარტნიორების ძიების დაწყება. ამ უკანასკნელმა რუსთავი 2-ის ეთერით გამოსვლისას განაცხადა, რომ ქართული ღვინის კომპანიებს უხარისხო ღვინო გაჰქონდათ რუსეთში, რადგან ევროპაში ასეთ პროდუქტს არავინ იყიდდა, ხოლო „რუსეთში ფეკალური მასაც რომ გაიტანო, ისიც კი გაიყიდება“.
2006 წლამდე ქართულ ღვინოს რუსეთის ღვინის ბაზრის 10 პროცენტზე მეტი ეკავა. ეს ქართული ღვინის მთელი ექსპორტის 80 პროცენტი იყო. 2005 წელს საქართველოდან ექსპორტზე 81 328 000 ლარის ღირებულების ღვინო გავიდა, რუსეთის ბაზრის ჩაკეტვის შემდეგ, 2006 წელს, ეს მონაცემი განახევრდა. კიდევ უფრო რთული აღმოჩნდა 2007 წელი მოცემული სექტორისთვის. დროის სიმცირის გამო ახალი ბაზრების აუთვისებლობამ გამოიწვია ქართული ღვინის საექსპორტო მაჩვენებლის კიდევ 30%-ით შემცირება. 2007 წელს მთლიან ექსპორტში ღვინის წილი 2.4% იყო, რაც ყველაზე დაბალი მაჩვენებელია საქართველოთვის 2000 წლიდან მოყოლებული დღემდე. მიუხედავად იმისა, რომ მომდევნო წლებში რაოდენობრივი თვალსაზრისით ღვინის ექსპორტი ხასიათდებოდა პოზიტიური დინამიკით, მისი ხვედრითი წილი მთლიან ექსპორტში 2007 წლიდან 2012 წლამდე საშუალოდ 2.6% იყო. ღვინის ექსპორტის ზრდის ტემპმა 2010 წელს წინა წელთან შედარებით 28% შეადგინა, 2011 წელს კი – 31%, თუმცა მიუხედავად საკმაოდ მაღალი მაჩვენებლებისა, მოცემულ მცირე მონაკვეთში ვერ მოხერხდა დაკარგული რუსეთის ბაზრის წილის დაბალანსება. მიუხედავად იმისა, რომ ემბარგოს დაწესების შემდგომ მეტნაკლებით წარმატებით დაიწყო ქართული ღვინის ბიზნესმა საექსპორტო ქვეყნების დივერსიფიკაცია, ახალი ბაზრების ათვისება არც ისე მარტივი აღმოჩნდა.
მინერალური წყლები
2006 წლის 5 მმაისს ემბარგო ასევე დაეწესათ ქართულ მინერალურ წყლებს, კერძოდ ნაბეღლავს და ბორჯომს, ორ ყველაზე პოპულარულ ქართულ ბრენდს. რუსეთის ფედერაციის მთავრობის განცხადებით, მინერალურმა წყლებმა ვერ დააკმაყოფილეს წყლის სისუფთავის კრიტერიუმები. რუსული ბაზრიდან ნაბეღლავის სახით ის ბრენდი გამოიდევნა, რომლის ხარისხის მაჩვენებელ დიპლომზე სხვა ხელმოწერებთან ერთად რუსეთის ფედერაციის მთავარი სანიტარული ექიმის, გენადი ონიშენკოს გვარიც იყო დაფიქსირებული. ნაბეღლავის მწარმოებელმა კომპანიამ „წყალმა მარგებელმა“ შესაბამისობის სერტიფიკატი რუსეთის ფედერაციაში 2006 წლის 24 აპრილს მიიღო, ემბარგოს დაწესებამდე რამდენიმე დღით ადრე.
რესურსები ინტერნეტში
კატეგორია:ქართული ღვინო კატეგორია:რუსეთ-საქართველოს ურთიერთობები კატეგორია:2006 წელი საქართველოში კატეგორია:2006 წელი რუსეთში
კამბე
კამბე (Cambé) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 670 მეტრზე. მიეკუთვნება ჩრდილო-ცენტრალური პარანის მეზორეგიონს. შედის ეკონომიკურ-სტატისტიკურ მიკრორეგიონ ლონდრინის შემადგენლობაში.
2010 წლის მონაცემებით, მოსახლეობა 96 733 ადამიანს შეადგენდა, მოსახლეობის სიმჭიდროვე 195.27 კმ²-ზე. ფართობი 495 376 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
გორნო-ვრანოვცი
გორნო-ვრანოვცი (Горно Врановци) — სოფელი ჩრდილოეთ მაკედონიაში, ჩაშკის თემში (ვარდარის რეგიონი). მდებარეობს ზღვის დონიდან 587 მეტრზე. 2002 წლის მონაცემებით, მოსახლეობა 199  ადამიანს შეადგენდა.
სქოლიო
კატეგორია:ჩაშკის თემის სოფლები
ინდოეთი 2012 წლის ზაფხულის ოლიმპიურ თამაშებზე
ინდოეთმა ზაფხულის ოლიმპიურ თამაშებზე ოცდამესამედ იასპარეზა 2012 წელს, დიდი ბრიტანეთის დედაქალაქ ლონდონში. ამ თამაშებზე მათ 2 ვერცხლისა და 4 ბრინჯაოს მედალი მოიპოვეს.
რესურსები ინტერნეტში
კატეგორია:ქვეყნები 2012 წლის ზაფხულის ოლიმპიურ თამაშებზე კატეგორია:ინდოეთი ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
არჩილ იოსელიანი
არჩილ იოსელიანი (დ. 1 ოქტომბერი, 1951, თბილისი) — ქართველი     მათემატიკოსი, მოქანდაკე, პოლიტიკოსი.
1973 დაამთავრა თბილისის სახელმწიფო უნივერსიტეტის მექანიკა-მათემატიკის ფაკულტეტი, ხოლო 1985  წელს —  საზოგადოებრივ პროფესიათა ფაკულტეტი. 1977-1980 წლებში იყო მოსკოვის სსრკ ჰიდრომეტცენტრის ასპირანტურა. 1973-1977 წლებსა და 1980-1983  წლებში იყო ა/კ ჰიდრომეტეოროლოგიური სამეცნიერო კვლევითი ინსტიტუტი, მეცნიერ-თანამშრომელი. 1983-1985 წლებში იყო ჩრდილოეთ კავკასიის ნავთობის კვლევითი ინსტიტუტის საქართველოს ფილიალი, უფროსი მეცნიერ თანამშრომელი. 1985-1995 წლებში იყო  სსაქართველოს პოლიტექნიკური ინსტიტუტის  ქიმიის ფაკულტეტი, ლაბორატორიის უფროსი. 1989-1990 წლებში იყო საქართველოს სახალხო ფრონტის სამშენებლო განყოფილების უფროსი. 1992-1993 წლებში იბრძოდა აფხაზეთში, იყო ბატალიონ „გორდას“ და 51-ე ბატალიონის მეთაური. 1990 წელს აირჩიეს საქართველოს სოციალური სამართლიანობის კავშირის თავმჯდომარედ. 1990 წელს არჩევნებში კენჭს იყრიდა როგორც მაჟორიტარი და ბლოკის „დემოკრატიული საართველო“ პარტიული სიით, ვერ გახდა პარლამენტის წევრი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „სოციალური სამართლის კავშირი“. იყო საგარეო საქმეთა კომიტეტის წევრი და სოფლის მეურნეობის ქვეკომიტეტის თავმჯდომარე. 1993-1994 წლებში იყო ფრაქცია „პროგრესის“ თავმჯდომარე, 1995  წელს — ფრაქცია „ბორჯღალის“ თავმჯდომარის მოადგილე.
რესურსები ინტერნეტში
კატეგორია:დაბადებული 1 ოქტომბერი კატეგორია:დაბადებული 1951 კატეგორია:საქართველოს III მოწვევის პარლამენტის წევრები
სერდუ-დუ-აბაეტე
სერდუ-დუ-აბაეტე (Cedro do Abaeté) — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ტრეს-მარიასის შემადგენლობაში.
2010 წლის მონაცემებით, მოსახლეობა 1 210 ადამიანს შეადგენდა, მოსახლეობის სიმჭიდროვე 4.27 კმ²-ზე. ფართობი 283 211 კმ²-ია.
კასპიური სელაპი
კასპიური სელაპი, კასპიური ნერპა (Pusa caspica) — ძუძუმწოვარი ცხოველი ნამდვილი სელაპების ოჯახისა. მისი სხეულის სიგრძეა 1,5 მეტრამდე, მასა 80 კილოგრამამდე. შეფერილობა ძლიერ ვარიაციულია: მოყვითალო-ზეთისხილისფრიდან რუხ-მურამდე, აყრია ყავისფერი და შავი ლაქები; მუცელი ზურგთან შედარებით ღიაა. ახალშობილი შემოსილია გრძელი თეთრი ბეწვით, რომელიც პირველი ცვენის შემდეგ ბევრად მოკლე მოვერცხლისფრო-რუხი საფარველით იცვლება. კასპიური სელაპი მხოლოდ კასპიის ზღვაშია გავრცელებული; შემოდგომაზე მის ჩრდილოეთ ნაწილში მიგრირებს, ყინულებზე ჯგუფებად გროვდება, შობს ნაშიერს და ბეწვს იცვენს. გაზაფხულსა და ზაფხულში ძირითადად ზღვის სამხრეთ, ღრმაწყლოვან ნაწილში ინაცვლებენ. იკვებება თევზითა და მცირე ზომის კიბოსნაირებით. შეტანილია IUCN-ის წითელ ნუსხაში როგორც მოწყვლადი სახეობა.
ლიტერატურა
კატეგორია:ნერპა
ლუის ალფონსო დე ბურბონი
ლუის ალფონსო დე ბურბონი (Luis Alfonso de Borbón, Louis Alphonse de Bourbon; დ. 25 აპრილი, 1974) — ბურბონთა დინასტიის წარმომადგენელი. ესპანეთის მეფე ალფონსო XIII-ის შვილთაშვილი. საფრანგეთის ტახტის ლეგიტიმური პრეტენდენტი ლუი XX-ის სახელით.
ბიოგრაფია
ლუის ალფონსო დაიბადა 1974 წლის 25 აპრილს მადრიდში. იგი იყო ესპანეთის მეფე ალფონსო XIII-ის შვილიშვილის, ანჟუს ჰერცოგ ალფონსო დე ბურბონისა და მისი მეუღლის, მარია დელ კარმენ მარტინესის მეორე და ნაბოლარა ვაჟი.
1975 წელს მისი ბაბუა, ჰერცოგი ხაიმე გარდაიცვალა, რითაც მამამისი საფრანგეთის ტახტის ლეგიტიმური პრეტენდენტი გახდა. 1981 წლის 19 სექტემბერს მან მიიღო ტურენის ჰერცოგის წოდება.
1982 წელს ლუის ალფონსოს მშობლები განქორწინდნენ, თუმცა ეკლესიამ მათი ქორწინების ანულირება მხოლოდ 1986 წელს მოახდინა. ამის შემდეგ დედამისი კიდევ ორჯერ გათხოვდა, საიდანაც მას ერთი ნახევარ-და შეეძინა სინტია როსის სახით.
1984 წლის 7 თებერვალს, ავტოკატასტროფის შედეგად ლუის ალფონსომ უფროსი ძმა დაკარგა. ყოველივე ამის შემდეგ, იგი მამის ერთადერთ და ლეგიტიმურ მემკვიდრედ იქცა. ამრიგად მას ბურბონის ჰერცოგის დამატებითი წოდება გადაეცა, რომელსაც მანამდე მისი ძმა ატარებდა.
1989 წლის 30 იანვარს, აშშ-ს შტატ კოლორადოში, სათხილამურო ტრაგედიის შედეგაც 52 წლის ლუის ალფონსოს მამა გარდაიცვალა, რითაც იგი საფრანგეთის ტახტის ლეგიტიმური პრეტენდენტი და ანჟუს ჰერცოგი გახდა. ამ დროს ლუისი ჯერ კიდევ უნივერსიტეტში სწავლობდა ეკონომიკის განხრით. მან რამდენიმე წელი იმუშავა BNP-ში, საფრანგეთის ეროვნულ ბანკსა და მადრიდის სახელმწიფო ბანკში. მიუხედავად იმისა, რომ იგი რეგულარულად სტუმრობდა საფრანგეთს, ის დედასთან ერთად ძირითადად მაინც ესპანეთში ცხოვრობდა.
2003 წელს იგი ოფიციალურად დაინიშნა წარმოშობით ვენესუელელ ქალ მარია მარგარიტა ვარხას სანტაელაზე. ლუის ალფონსოსა და მარია მარგარიტას ქორწინება 2004 წლის 6 ნოემბერს შედგა ლა რომანაში, დომენიკას რესპუბლიკაში. ამ ქორწილს ესპანეთის სამეფო ოჯახის არცერთი წევრი არ დასწრებია. ესპანეთის მეფე ხუან კარლოს I-მა ამის ოფიციალურ მიზეზად ის განაცხადა, რომ არ მოსწონდა მისი ბიძაშვილის ქორწინება დაბალი წარმომავლობის ქალზე, მიუხედავად იმისა, რომ მისი შვილებიც ანალოგიურად დაქორწინდნენ. ქორწილის შემდეგ წყვილი მარია მარგარიტას მშობლიურ ვენესუელაში, საკუთარ ვილაში დასახლდა.
2007 წლის 5 მარტს, ფლორიდაში, მონ სინას სამედიცინო ცენტრში მათი პირველი ქალიშვილი: ევგენია დაიბადა. ევგენია ამავე წელს, პარიზში მოინათლა პაპის ნუნციოს მიერ.
2006 წლის ივნისში ლუის ალფონსომ უარი განაცხადა დედის მესამე ქორწინებაზე დასწრებაზე, რადგანაც იგი არ ეთანხმებოდა მის ამ გადაწყვეტილებას, რადგანაც მას ძალიან უყვარდა მისი მეორე ქმარი, რომელსაც საკუთარ მამად აღიქვამდა.
2009 წელს მარია მარგარიტა კვლავ დაფეხმძიმდა, თუმცა ამჯერად ტყუპებზე. 2010 წლის 28 მაისს მან ორი ვაჟი გააჩინა, რომლებსაც ლუისი და ალფონსო დაარქვეს. პატარა ლუისი, როგორც საფრანგეთის ტახტის მემკვიდრის უფროსი ვაჟი, არაოფიციალურად სცნეს როგორც საფრანგეთის დოფინი. ამასთან ერთად, მან მიიღო ბურგუნდიის ჰერცოგის წოდება. ამის შემდეგ პატარა ალფონსომ ბერის ჰერცოგის წოდება მიიღო, რომელიც საფრანგეთის ტახტის რიგით მესამე მემკვიდრეა. ტყუპები 2010 წლის 5 სექტემბერს მონათლეს წმინდა პეტრეს ტაძარში. ისინი თვით რომის პაპმა ბენედიქტე XVI-მ მონათლა.
2019 წლის 1 თებერვალს, ნიუ-იორკში დაიბადა ლუის ალფონსოსა და მარია მარგარიტას მეოთხე შვილი. ბავშვს ენრიკე დაარქვეს და ტულუზის გრაფის წოდება უბოძეს.
ლიტერატურა
კატეგორია:დაბადებული 25 აპრილი კატეგორია:დაბადებული 1974 კატეგორია:ბურბონები
შემარ მური
შემარ ფრენკლინ მური (დ. 20 აპრილი, 1970) — ამერიკელი მსახიობი და მოდელი. 1994 წლიდან 2005 წლამდე, მალკოლმ უინტერსის როლს თამაშობდა „ახალგაზრდა და მოუსვენარში“, 2005 წლიდან 2016 წლამდე დეტექტიურ ტელესერიალში, „კრიმინალურ აზროვნებაში“ ასრულებდა დერეკ მორგანის როლს. 1999 წლიდან 2003 წლამდე მასპინძლობდა ამერიკულ სატელევიზიო პროგრამა „Soul Train“-ს. 2002– 2003 წლებში ამერიკულ სამეცნიერო ფანტასტიკურ ტელესერიალ „მტაცებელ ფრინველებში“ რეგულარულად იღებდა მონაწილეობას. 2017 წელს ტელესერიალ „S.W.A.T“-ში თამაშობდა მთავარ როლს.
რესურსები ინტერნეტში
კატეგორია:ამერიკელი მსახიობები კატეგორია:ამერიკელი მოდელები კატეგორია:დაბადებული 1970 კატეგორია:დაბადებული 20 აპრილი